Το διαμέρισμα είναι άνετο, καθαρό και με ωραίο γούστο διακοσμημένο. Το πάρκινγκ είναι πολύ δύσκολο στους γύρω δρόμους την ημέρα κι αναγκαστήκαμε να πληρώνουμε σε ιδιωτικό πάρκινγκ. Επίσης, δεν υπάρχει τηλεόραση με κεραία, αλλά μέσω Ίντερνετ και δεν καταφέραμε να δούμε γιατί απλά μας το ανέφερε ο οικοδεσπότης χωρίς να μας το δείξει και δεν καταφέραμε να δούμε ποτέ, παρόλο που είχα άτομο μαζί μου που ήξερε από αυτά. Στο σαλόνι έλειπε το ένα φύλο της κουρτίνας - Ρομάν και η απέναντι πολυκατοικία είναι πολύ κοντά, με αποτέλεσμα να μην μπορείς να καθίσεις στο σαλόνι όπως θέλεις, γιατί φαίνονται όλα απ έξω (και στο δρόμο, μιας και είναι πρώτος όροφος). Δηλαδή, το σαλόνι δε μπορέσαμε να το ευχαριστηθούμε, γιατί δεν υπήρχε ούτε κουρτίνα, ούτε τηλεόραση. Ο οικοδεσπότης, όταν επικοινώνησα μαζί του, αργούσε να απαντήσει στα μηνύματα και το τηλέφωνο επικοινωνίας που έχει στην πλατφόρμα είναι μονίμως απενεργοποιημένο. Όταν τον βρήκα μου είπε ότι θα στείλει κάποιον και για τα δύο, αλλά δεν ήρθε ποτέ κανένας και ούτε ξανασχολήθηκαν με το θέμα…Δυστυχώς, δεν υπήρξε καμία εξυπηρέτηση, αλλά αδιαφορία και δυστυχώς, δεν θα το ξανά προτιμήσω!